Diari Oficial de la Generalitat Valenciana


Sumari del DOGV 7254, del 14-04-2014 (2014/3323)

RESOLUCIÓ de 10 d'abril de 2014, de la directora general del Secretariat del Consell i Relacions amb Les Corts, per la qual es disposa la publicació del conveni marc de col·laboració entre l'Ajuntament de Valencia i CulturArts Generalitat per a la celebració del Festival Internacional de Cine Valencia-Cimema Jove.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7254

Data del DOGV
:   14-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3323


Data del document
:   10-04-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 10 d'abril de 2014, de la directora general del Secretariat del Consell i Relacions amb Les Corts, per la qual es disposa la publicació del conveni marc de col·laboració entre l'Ajuntament de Valencia i CulturArts Generalitat per a la celebració del Festival Internacional de Cine Valencia-Cimema Jove. [2014/3323]  
L'Ajuntament de Valencia i CulturArts Generalitat han subscrit, prèvia tramitació reglamentària, el 12 de movembre de 2013, el conveni marc de col·laboració per a la celebració del Festival Internacional de Cine Valencia-Cimema Jove.   
En compliment del que establix l'article 3.4 del Decret 20/1993, de 8 de febrer, del Consell, procedix la publicació en el Diari Oficial de la Comunitat Valenciana del dit conveni, que ha quedat inscrit en el Registre de Convenis de la Generalitat amb el número 261/2014 i que figura com a annex d'esta resolució.  
  
València, 10 d'abril de 2014.- La directora general del Secretariat del Consell i Relacions amb Les Corts: Marta Martí Arador.  
  
  
Conveni de col·laboració entre l'Excm. Ajuntament de València i CulturArts per a la celebració del Festival Internacional de Cine de Valencia Cinema-Jove  
  
València, a 12 de novembre de 2013  
  
Reunits  
D'una part, Alfonso Grau Alonso, primer tinent d'alcalde de l'Ajuntament de València (d'ara en avant, Ajuntament), en nom i representació del mateix, autoritzat per al present acte per Acord de la Junta de Govern Local de data 8 de novembre 2013, assistit pel secretari general de l'Administració Municipal Francisco Javier Vila Biosca, i en execució del dit acord.  
I d'una altra, María José Catalá Verdet, consellera d'Educació, Cultura i Esport, en qualitat de presidenta de CulturArts Generalitat, ens públic adscrit a la Conselleria d'Educació, Cultura i Esport, amb CIF J9838956Y i domicili fiscal a València (CP 46439), plaça de l'Ajuntament, 17, qui intervé en nom i representació del mateix en virtut del Decret 5/2013, de 4 de gener, del Consell, pel qual s'aprova el Reglament d'Organització i Funcionament de CulturArts Generalitat.  
  
Ambdós representants, reconeixent-se mútuament capacitat jurídica suficient, subscriuen el present conveni de col·laboració, aprovat per Acord de la Junta de Govern Local en sessió celebrada el 8 de novembre de 2013, i a este efecte  
  
Exposen  
Primer. Que l'Ajuntament té entre les seues atribucions la promoció cultural en l'àmbit de la ciutat de València (en iniciativa pròpia o en coordinació amb altres entitats privades i administracions públiques), atribucions que es concreten en l'organització d'activitats diverses que redunden en benefici dels ciutadans, realitzades davall els principis de pluralitat i llibertat, i fonamentades en criteris d'exigència i qualitat que s'apliquen a totes i cada una de les propostes.  
  
Segon. Que CulturArts, conforme a l'article 2.1 del capítol I del Reglament d'Organització i Funcionament, aprovat per Decret 5/2013 de 4 de gener, té com a finalitat el desenrotllament i l'execució de la política cultural de la Generalitat quan concernix al coneixement, tutela, foment, conservació, restauració, estudi, investigació i difusió de les arts escèniques, musicals i plàstiques en totes les seues varietats i els museus en particular, del patrimoni audiovisual i de la cinematografia i, en general, de tots els béns culturals integrants del patrimoni cultural valencià.  
Que CulturArts organitza el Festival Internacional de Cine València- Cinema Jove, que s'ha celebrat, en la seua 28a edició, del 15 al 22 de juny de 2013.  
Tercer. Que ambdós parts manifestes la seua coincidència d'objectius i acorden, en conseqüència, formalitzar el present conveni de col·laboració amb subjecció a les següents:  
  
Clàusules  
  
Primera  
CulturArts es compromet a l'organització i celebració del Festival Internacional de Cine València-Cinema Jove, que en la seua 28a edició incorpora el nom de la ciutat de València al del Festival.  
  
Segona  
L'Ajuntament col·laborarà cedint a CulturArts de manera gratuïta els despatxos sitis en la plaça de l'Almoina, 4-1a planta, de València, per a albergar les oficines del Festival Internacional de Cine València-Cinema Jove i es farà càrrec dels gastos corrents (llum i aigua) que la utilització dels mateixos genere.  
  
Tercera  
3.1. L'Ajuntament cedirà a CulturArts espai urbà per a la instal·lació de senyalització i/o punts d'informació del Festival, així com per a altres iniciatives generadores d'ambient exterior. Els espais seran els acordats per les parts.  
3.2. L'Ajuntament cedirà a CulturArts alguns espais publicitaris que li correspon en el mobiliari urbà, per a la difusió del mencionat festival, igualment facilitarà els contactes amb l'empresa responsable del gestió dels dits espais.  
3.3. L'Ajuntament cedirà l'ús dels Jardins del Real per a la celebració d'activitats del Festival, així com altres espais que puguen ser d'interés de CulturArts para a realització d'esdeveniments en el marc del Festival.  
  
Quarta  
4.1. L'Ajuntament efectuarà una aportació tècnica a fi de col·laborar en les projeccions a l'aire lliure en els Jardins Real.  
4.2. L'Ajuntament també podrà participar econòmicament en la celebració d'altres activitats del Festival.  
4.3. Les aportacions econòmiques, quan existisquen, es transferiran al compte corrent número 9391-1003-2823-14804834 oberta a nom de CulturArts en la Caixa.  
4.4. Els fons s'alliberaran en pagament únic, una vegada firmat el conveni o les seues addendes per ambdós parts.  
4.5. L'Ajuntament cedix els locals de la Plaça de l'Almoina, amb un valor aproximat de cessió d'uns 2.000 euros al mes, la qual cosa fa un import global de 24.000 euros anuals.  
4.6. L'Ajuntament es farà càrrec dels gastos de llum i aigua que es genere en els mencionats despatxos.  
Els punts 4.5 i 4.6 representen aportacions en espècie a la celebració del festival.  
  
Quinta  
CulturArts, en qualitat d'entitat perceptora, presentarà com a justificació de la quantitat rebuda:  
a) Testimoni del registre comptable de l'ingrés de l'aportació per mitjà d'acreditació expedida pel responsable de la comptabilitat de l'organisme receptor de la transferència.  
b) Còpia dels comptes anuals de l'organisme, de les que podrà deduir-se directament la quantia exacta de l'aportació rebuda.  
c) Factures justificatives dels gastos realitzats d'acord amb l'aportació rebuda.  
  
Sexta  
CulturArts es responsabilitza de la programació, control i desenrotllament de les activitats del Festival aprovades i posades en coneixement del Ajuntament de València.  
  
Sèptima  
7.1. CulturArts reconeixerà a l'Ajuntament de València com a patrocinador en els actes i comunicacions referits a les activitats del Festival Internacional de Cine de Valencia-Cinema Jove.  
7.2. CulturArts assumix el compromís d'incloure el logotip de l'Ajuntament de València, amb presència idèntica al de la Generalitat en tot allò que s'ha referit a representació i imatge gràfica, tant en material imprés (programes, fullets, cartells?) com en la difusió que d'ell es realitze en la pròpia pàgina web del Festival.  
7.3. CulturArts es compromet a mencionar a l'Ajuntament de València com a patrocinador en tot notificació que es realitze als Mitjans de comunicació relacionada amb el Festival.  
7.4. CulturArts es compromet a invitar a l'Ajuntament als actes d'inauguració i clausura i quants actes protocol·laris se celebren durant el Festival amb la suficient antelació a fi de que l'Ajuntament puga participar en el mateix en la persona o mitjà que determine.  
  
  
Octava  
El present Conveni marc entre ambdós entitats té caràcter indefinit i es concretarà per anualitats per mitjà de l'aprovació de la corresponent addenda, sempre que les disponibilitats econòmiques ho permeten, si cap de les parts ho denunciara abans de la finalització de cada exercici, i prèvia fiscalització del gasto per part de la Intervenció Municipal. Els fons de les dites anualitats futures s'alliberaran, si és el cas, una vegada subscrita la corresponent addenda.  
  
Novena  
Per a l'exercici de 2013, l'Ajuntament de València col·laborarà en el finançament de la 28a edició del Festival Internacional de Cine València-Cinema Jove per mitjà d'una aportació de 22.500.00 euros, amb càrrec a l'Aplicació Pressupostària ED260/33413/45164 del Pressupost de 2013.  
  
Per CulturArts,  
M.ª José Catalá Verdet  
  
Per l'Ajuntament de València,  
Alfonso Grau Alonso  
  
El secretari general de la Administració Municipal,  
Francisco Javier Vila Biosca